stanford-oval/wikipedia huggingface dataset:
การเลือกตั้งทั่วไปในกัมพูชา พ.ศ. 2519
ผล

| พรรค | คะแนน | % | ที่นั่ง |
| --- | --- | --- | --- |
| แนวร่วมสหชาติเขมร |  |  | 250 |
| บัตรเสีย/งดออกเสียง |  | - | - |
| ทั้งหมด | 3,393,611 | 100 | 250 |
Source: Nohlen et al.
การประมาณแบบใกล้แกน

การประมาณแบบใกล้แกน (paraxial approximation) ในทางทัศนศาสตร์เชิงเรขาคณิต เป็นการประมาณแบบหนึ่งสำหรับ การไล่แสง ของระบบเชิงแสง (เช่น เลนส์)
เมื่อการประมาณนี้ใช้ได้เมื่อรังสีที่แผ่ทำมุม θ ขนาดเล็กกับแกนเชิงแสงของระบบเชิงแสง โดยมีเส้นทางที่ผ่านใกล้กับแกนเชิงแสง การประมาณต่อไปนี้จะสามารถทำได้เมื่อทำการคำนวณเส้นทางของรังสี (หน่วยของ θ คือ เรเดียน)
การประมาณแบบใกล้แกนจะใช้ในการไล่แสงโดยประมาณอันดับที่หนึ่ง และในกลศาสตร์แบบเกาส์ การวิเคราะห์เมทริกซ์การส่งผ่านรังสี ก็เป็นหนึ่งในเทคนิคที่ใช้การประมาณนี้เช่นกัน
การประมาณอันดับที่สองบางครั้งก็อาจเรียกว่าการประมาณแบบใกล้แกนด้วย ค่าประมาณข้างต้นมีความแม่นยำในอันดับที่สองของ θ สำหรับ sin θ และ tan θ
สำหรับ cos θ จำเป็นต้องขยายไปยังพจน์ถัดไปของอนุกรมเทย์เลอร์ด้วย ดังนั้นจึงได้ว่า
การประมาณแบบใกล้แกนนั้นค่อนข้างแม่นยำสำหรับมุม θ ที่ประมาณ 10° ลงมา แต่จะไม่ถูกต้องสำหรับมุมที่กว้างกว่านั้น
กำปงจาม

กำปงจาม อาจหมายถึง
จังหวัดกำปงจาม ประเทศกัมพูชา
เมืองกำปงจาม เมืองเอกของจังหวัดกำปงจาม
การประมาณภาวะน่าจะเป็นสูงสุด

การประมาณภาวะน่าจะเป็นสูงสุด หรือ การประมาณค่าควรจะเป็นสูงสุด (maximum likelihood estimation) หรือ วิธีภาวะน่าจะเป็นสูงสุด (method of maximum likelihood) ในทางสถิติศาสตร์  คือวิธีการประมาณค่าแบบจุดสำหรับพารามิเตอร์ของการแจกแจงความน่าจะเป็นของข้อมูล
{\begin{array}{lcl}X&\thicksim &f(X\mid \theta _{0})\\{\hat {\theta }}&=&\arg \max \limits _{\theta }L(\theta \mid X=x)=\arg \max \limits _{\theta }f(X=x\mid \theta )\end{array}}
วิธีการนี้ได้รับการพัฒนาขึ้นโดยโรนัลด์ ฟิชเชอร์ ระหว่าง ปี 1912 ถึง 1922
มีการใช้กันอย่างแพร่หลายเมื่อพยายามอธิบายประชากรที่สร้างข้อมูลที่สังเกตได้ ในทางชีววิทยา เมื่อสร้างแผนภูมิวิวัฒนาการชาติพันธุ์ ตามแบบจำลองความน่าจะเป็นสำหรับการทดแทนข้อมูลโมเลกุล เช่น แถวลำดับของเบส หรือ กรดอะมิโน ยังใช้เป็นวิธีที่มีประสิทธิภาพในการเลือกรูปร่างของต้นไม้ที่อธิบายข้อมูลได้อย่างน่าเชื่อถือที่สุด
ในสาขาการเรียนรู้ของเครื่อง การประมาณภาวะน่าจะเป็นสูงสุดได้ถูกนำมาใช้ในการเรียนรู้ของโครงข่ายประสาทเทียม
กีฬาบอบสเลในโอลิมปิกฤดูหนาว 2014

แม่แบบ:บอบสเลโอลิมปิกฤดูหนาว 2014
กีฬาบอบสเลในโอลิมปิกฤดูหนาว 2014 เป็นการแข่งขันกีฬาบอบสเลในกีฬาโอลิมปิกฤดูหนาวครั้งที่ 22 จัดขึ้นที่ศูนย์การเลื่อนซันกิ, ในครัสยานา โพลียานา, เมืองโซชี, ดินแดนครัสโนดาร์, สหพันธรัฐรัสเซีย ระหว่างวันที่ 16-23 กุมภาพันธ์ พ.ศ. 2557
รอบคัดเลือก

จะมีโควตาสูงสุด 170 ที่นั่งสำหรับนักกีฬาเพื่อแข่งขัน (ชาย 130 คนและหญิง 40 คน)
สรุปเหรียญรางวัล

บทความหลัก: สรุปเหรียญโอลิมปิกฤดูหนาว 2014
สรุปเหรียญรางวัล > ตารางสรุปเหรียญ

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ลัตเวีย (LAT) | 1 | 0 | 1 | 2 |
| 2 |  สวิตเซอร์แลนด์ (SUI) | 1 | 0 | 0 | 1 |
| 2 |  แคนาดา (CAN) | 1 | 0 | 0 | 1 |
| 4 |  สหรัฐ (USA) | 0 | 3 | 1 | 4 |
| 5 |  สหราชอาณาจักร (GBR) | 0 | 0 | 1 | 1 |
| รวม (5 ประเทศ) | รวม (5 ประเทศ) | 3 | 3 | 3 | 9 |
ประเทศที่เข้าร่วมแข่งขัน

ออสเตรเลีย (8)
ออสเตรีย (6)
เบลเยียม (2)
บราซิล (6)
แคนาดา (16)
เช็กเกีย (4)
ฝรั่งเศส (8)
เยอรมนี (18)
สหราชอาณาจักร (8)
อิตาลี (4)
จาเมกา (2)
ญี่ปุ่น (4)
ลัตเวีย (8)
โมนาโก (2)
เนเธอร์แลนด์ (6)
โปแลนด์ (4)
โรมาเนีย (8)
รัสเซีย (16)
เซอร์เบีย (2)
สโลวาเกีย (4)
เกาหลีใต้ (10)
สวิตเซอร์แลนด์ (9)
สหรัฐ (16)
การหักเหสองแนว

การหักเหที่ต่างกันของแสงที่มีแนวโพลาไรเซชันตั้งฉากกันทำให้แสงแยกเป็นสองส่วน
เมื่อผ่านผลึกแคลไซต์ ลายด้านหลังจะดูเหมือนจะแยกเป็นสองส่วน
การหักเหสองแนว (birefringence) คือการแยกลำแสงออกเป็นสองลำแสง โดยขึ้นอยู่กับสถานะโพลาไรเซชัน เมื่อส่องผ่านวัสดุบางอย่าง (เช่น ผลึกที่เรียกว่าแคลไซต์) โดยลำแสงทั้งสองนั้นจะเรียกว่า รังสีสามัญ (ordinary) และ รังสีวิสามัญ (extraordinary) และมีทิศทางของโพลาไรเซชันที่แตกต่างกัน (ทิศทางของเวกเตอร์สนามไฟฟ้า) ตามแกนเชิงแสงของผลึก ปรากฏการณ์นี้อธิบายได้ว่าเกิดจากการที่ดรรชนีหักเหของแสงแตกต่างกันเป็นสองค่าสำหรับการวางแนวโพลาไรเซชันแต่ละแบบ กล่าวอีกนัยหนึ่ง ความเร็วของแสงเมื่อผ่านสสารจะขึ้นอยู่กับทิศทางของเวกเตอร์สนามไฟฟ้าของแสงที่ผ่านสสาร ปรากฏการณ์นี้ได้ถูกอธิบายเป็นครั้งแรกโดยราสมุส บาร์โทลิน แพทย์ชาวเดนมาร์ก ในปี 1669 หลักการนี้สามารถถูกใช้เพื่อสร้างโพลาไรเซอร์สำหรับแยกแสงโพลาไรซ์คนละแนวออกจากกันได้
ทฤษฎี

การหักเหสองแนวนั้นวัดปริมาณได้ดังนี้
ที่นี่  n_{o} เป็นดรรชนีหักเหของรังสีสามัญ  n_{e} เป็นดัชนีการหักเหของรังสีวิสามัญ ดรรชนีหักเหของรังสีทั้งสองจะเท่ากันเมื่อรังสีตกกระทบตามแกนเชิงแสงของผลึก ดรรชนีหักเหของรังสีสามัญไม่ได้ขึ้นอยู่กับมุมของแสงที่ตกกระทบที่ทำกับแกนเชิงแสงของผลึก ในทางกลับกัน ดัชนีการหักเหของแสงสำหรับวิสามัญจะแตกต่างกันไปขึ้นอยู่กับมุมของแสงที่ตกกระทบตามแกนเชิงแสงของผลึก และจะมีค่าสูงสุดเมื่อมุมตกกระทบตั้งฉากกับแกนเชิงแสงของผลึก
โดยทั่วไปแล้ว เราอธิบายสภาพยอมของไดอิเล็กตริกแบบแอนไอโซทรอปิกด้วยเทนเซอร์ อันดับสอง (เมทริกซ์ 3x3) วัสดุที่มีคุณสมบัติการหักเหสองแนวเป็นกรณีพิเศษซึ่งมีเทนเซอร์สภาพยอม  \varepsilon  เป็นเมตริกซ์ทแยงมุมโดยมีค่าเป็น  n_{o}^{2},  n_{o}^{2} และ  n_{e}^{2} (หรืออาจพิจารณาว่าทิศทางการแพร่กระจายของแสงคงที่ คิดเพียงสองแกนที่เหลือ) นั่นคือ
\mathbf {\varepsilon } =\varepsilon _{0}{\begin{bmatrix}n_{o}^{2}&0&0\\0&n_{o}^{2}&0\\0&0&n_{e}^{2}\end{bmatrix}}
โดยในที่นี้  \varepsilon _{0} คือสภาพยอมในสุญญากาศ
โดยหลักการแล้ว การหักเหสองแนวสามารถเกิดขึ้นได้ไม่เฉพาะในวัสดุไดอิเล็กตริกเท่านั้น แต่ยังเกิดในวัสดุที่มีความเป็นแม่เหล็กด้วย แต่สภาพให้ซึมผ่านได้ทางแม่เหล็กในบริเวณความถี่ของแสงแทบจะไม่เปลี่ยนแปลง
กระดาษแก้วเป็นตัวอย่างของวัสดุหักเหสองแนวที่มีราคาไม่แพงและหามาได้ง่าย
ในการตรวจสอบว่าทรงกลมควอตซ์ เป็นของจริงแท้หรือไม่ ให้ตรวจสอบโดยพิจารณาที่การหักเหสองแนว โดยในกรณีของควอตซ์ตามธรรมชาติ เค้าโครงของทิวทัศน์เมื่อมองทะลุผ่านจะดูเบลอ ๆ เนื่องจากเกิดการหักเหสองแนว ดังนั้นแล้วแม้ว่าวัสดุจะโปร่งใส แต่หากมองเห็นเส้นขอบได้อย่างชัดเจนโดยไม่เบลอ ก็สามารถแยกแยะได้ว่าเป็นวัสดุที่ไม่เกิดการหักเหสองแนว เช่น แก้ว ไม่ใช่ควอตซ์
การหักเหสองแนวจากวัสดุที่ไม่เป็นแอนไอโซทรอปิก

โดยทั่วไปแล้วการหักเหสองแนวจะเกิดขึ้นจากผลึกแอนไอโซทรอปิก แต่ในวัสดุไอโซทรอปิกก็อาจถูกทำให้เกิดการหักเหสองแนวขึ้นได้ด้วยวิธีดังต่อไปนี้
ความยืดหยุ่นเชิงแสง: เกิดขึ้นจากการสูญเสียความเป็นไอโซทรอปิกของระบบเมื่อโดนแรงกระทำจนเสียรูป (ยืดหรืองอ)
การหมุนเชิงแสง: เกิดขึ้นเมื่อความบริสุทธิ์เชิงแสงเกิดความเอนเอียงในสารละลายของโมเลกุลที่มีผลกระทบต่อแสง
ปรากฏการณ์เคอร์: เกิดการหักเหสองแนวขึ้นตามสัดส่วนกำลังสองของสนามไฟฟ้าในวัสดุไอโซทรอปิกเมื่อโดนสนามไฟฟ้าความเข้มสูงจากภายนอก
ปรากฏการณ์ฟาราเดย์: เกิดการหมุนเชิงแสงขึ้นจากการใช้ให้สนามแม่เหล็กกับวัสดุไอโซทรอปิก ใช้งานได้ดีในทางทัศนศาสตร์ เนื่องจากเมื่อได้รับสนามแม่เหล็ก ดัชนีการหักเหของแสงสำหรับแสงโพลาไรซ์เชิงวงกลมหมุนซ้ายนั้นแตกต่างจากค่าดัชนีของแสงโพลาไรซ์แบบวงกลมหมุนขวา ปรากฏการณ์นี้จะหายไปทันทีที่สนามแม่เหล็กหายไป
กุลนัดดา ปัจฉิมสวัสดิ์ แอนเดอร์สัน

| กุลนัดดา ปัจฉิมสวัสดิ์ แอนเดอร์สัน |
| --- | --- |
ชื่อเกิด: กุลนัดดา ปัจฉิมสวัสดิ์
เกิด: 30 ตุลาคม พ.ศ. 2515 (51 ปี) ประเทศไทย
คู่สมรส: คีธ แอนเดอร์สัน
อาชีพ: พิธีกร นักแสดง
ปีที่แสดง: พ.ศ. 2549–ปัจจุบัน
ผลงานเด่น: ผู้หญิงถึงผู้หญิง อิงลิช ออน ทัวร์
สังกัด: สถานีโทรทัศน์ไทยทีวีสีช่อง 3
กุลนัดดา ปัจฉิมสวัสดิ์ แอนเดอร์สัน (เกิด 30 ตุลาคม พ.ศ. 2515) ชื่อเล่น นีน่า เป็นพิธีกร ผู้ประกาศข่าว นักแสดงชาวไทย มีชื่อเสียงจากการเป็นพิธีกรรายการ ผู้หญิงถึงผู้หญิง
ประวัติ

กุลนัดดา ปัจฉิมสวัสดิ์ แอนเดอร์สัน มีชื่อเล่นว่า นีน่า เป็นบุตรคนที่สามจากทั้งหมดห้าคนของพลตำรวจเอก กริช ปัจฉิมสวัสดิ์ กับวรรณา แสงจันทร์ทิพย์ อดีตนักแสดง มีพี่สาวและน้องชายร่วมบิดามารดาอย่างละสองคน โดยเธอเป็นน้องสาวต่างมารดาของกัณฑ์เอนก ปัจฉิมสวัสดิ์ สามีของสาวิณี ปะการะนัง และเป็นอาของกุณฑีรา ปัจฉิมสวัสดิ์ ซึ่งเป็นนักข่าว และสิรินโสพิศ ปัจฉิมสวัสดิ์ ผู้เข้าประกวดรายการเรียลลิตี้เดอะสตาร์ปีที่ 9
กุลนัดดา สำเร็จการศึกษาระดับมัธยมศึกษาจากโรงเรียนมาแตร์เดอีวิทยาลัย ระดับปริญญาตรี เอกวาทวิทยา คณะนิเทศศาสตร์ จุฬาลงกรณ์มหาวิทยาลัย และปริญญาโทด้านการละครจากวิทยาลัยเอเมอร์สัน สหรัฐอเมริกา
ชีวิตส่วนตัวเธอสมรสกับคีธ แอนเดอร์สัน และยังไม่มีบุตรด้วยกัน และนอกจากนี้เธอยังมีความสามารถในการเต้น
ผลงาน

ผู้ประกาศข่าว จากเนชั่นทีวี
พิธีกรรายการ ผู้หญิงถึงผู้หญิง (ยุติการปฏิบัติหน้าที่เมื่อวันที่ 27 กันยายน 2559)
พิธีกรรายการ เที่ยงเปิดประเด็น ช่อง 3 แฟมิลี่ (ช่วง เก็บตก)
พิธีกรรายการ อิงลิช ออน ทัวร์ 2549-2566
สงครามนักฆ่ามหากาฬ / The Legend of Chun-li (พ.ศ. 2552) รับบทเป็น "คนอ่านข่าวออกทีวี"
แก๊งชะนีกับอีแอบ (พ.ศ. 2549)   รับบทเป็น "แพท"
2555 : ปัญญาชนก้นครัว รับบท ผู้ประกาศข่าวพยากรณ์อากาศ (รับเชิญ)
2566 : แค้น รับบท (รับเชิญ)
แดนเซอร์
นักเต้นและนักแสดงละครเวที
ผู้กำกับเวที “ภัทราวดี เธียเตอร์”
รางวัล

รางวัลผู้แสดงประกอบหญิงยอดเยี่ยม เรื่อง แก๊งชะนีกับอีแอบ (เข้าชิง)
การบำบัด

การบำบัด (therapy เป็นคำใน ภาษากรีก: θεραπεία) หรือ การรักษา คือความพยายาม แก้ไข (remediation) ปัญหาสุขภาพตาม การวินิจฉัย (diagnosis)
วิธีการรักษาทางการแพทย์ตะวันตก การแพทย์ตะวันออกโดยเฉพาะจากจีน และการแพทย์ทางเลือก มีดังนี้:
การฝังเข็ม (acupuncture)
อะโกราเธอราปี (agoratherapy)
สุคนธบำบัด (aromatherapy)
ศิลปบำบัด (art therapy)
อายุรเวท (Ayurveda)
การจัดกระดูก (Chiropractic)
สีบำบัด (Chromotherapy หรือ color therapy)
อัญมณีบำบัด (crystal healing หรือ Gemstone Therapy)
เภสัชบำบัด (drug therapy)
กิจกรรมบำบัด (diversional therapy)
มัจฉาบำบัด (fish spa)
สมุนไพร (herbalism)
วารีบำบัด (hydrotherapy)
ไฮเปอร์บาริกออกซิเจนเธอราปี่ (hyperbaric oxygen therapy)
รักษาโดยกดภูมิคุ้มกัน (immunosuppressive therapy)
แสงบำบัด (light therapy)
แม่เหล็กบำบัด (magnet therapy)
การนวด (massage therapy)
สมาธิ (meditation theraphy)
เทโซเธอราปี่ (mesotherapy)
มอริตา (morita)
มอกซิบัสชั่น (moxibustion)
ดนตรีบำบัด (music therapy)
นัยกัน (naikan)
ธรรมชาติบำบัด (Naturopathic Medicine)
อาชีพบำบัด (occupational therapy)
เฟจเธอราปี่ (phage therapy)
กายภาพบำบัด (physical therapy) หรือ (physiotherapy) หรือ (play therapy)
โพสเทอรัล อินทีเกรชั่น (postural integration)
จิตบำบัด (psychotherapy) ตัวอย่างเช่น
การบำบัดทางความคิด (cognitive therapy),
การบำบัดทางความคิดและพฤติกรรม (cognitive behavioral therapy),
เกสตัลต์เธอราปี่ (Gestalt therapy),
กลุ่มบำบัด (group therapy)
ชี่กง (qigong therapy)
รังสีบำบัด (radiation therapy)
นันทนาการบำบัด (recreational therapy)
กระบะทรายบำบัด (sand tray therapy)
เพศบำบัด (sex therapy)
ชอคบำบัด (shock therapy) ตัวอย่างเช่น
การรักษาทางจิตเวชด้วยไฟฟ้า (electroconvulsive therapy)
สแปงคิงเธอราปี่ (Spanking therapy)
สพีชเธอราปี่ (speech therapy)
ศัลยกรรม (surgery)
ทุยนา (tui na)
หนอนบำบัด (Maggot therapy)
โยคะ (yoga therapy)
ดูเพิ่ม

แพลลิเอตีฟแคร์ (palliative care)
เภสัชวิทยา
การแพทย์
ยา
กีฬาบริดจ์ในเอเชียนเกมส์ 2022

| บริดจ์  ในเอเชียนเกมส์ 2022 |
| --- | --- |
สนาม: อาคารหมากรุกหางโจวฉีหยวน (Zhili)
วันที่: 27 กันยายน – 6 ตุลาคม ค.ศ. 2023
จำนวนนักกีฬา: 171 คน จาก 12 ประเทศ
← 20182026 →
กีฬาบริดจ์ในเอเชียนเกมส์ 2022 จัดขึ้นที่ห้องหมากรุกหางโจวฉีหยวน (Zhili) หางโจว ประเทศจีน ตั้งแต่วันที่ 27 กันยายน – 6 ตุลาคม ค.ศ. 2023
กำหนดการแข่งขัน

| 0 | 1 | 2 | 3 |
| --- | --- | --- | --- |
| H | ฮีต | F | ชิงชนะเลิศ |
ผู้ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
ทีมชาย รายละเอียด: 
ทีมชาย รายละเอียด: 
ทีมหญิง รายละเอียด: 
ทีมหญิง รายละเอียด: 
ทีมผสม รายละเอียด: 
ทีมผสม รายละเอียด:
ตารางสรุปเหรียญรางวัล

*  เจ้าภาพ (จีน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| รวม (0 ประเทศ) | รวม (0 ประเทศ) | 0 | 0 | 0 | 0 |
ประเทศที่เข้าร่วมแข่งขัน

นักกีฬาทั้งหมด 171 คนจาก 12 ชาติจะแข่งขันกีฬาบริดจ์ในเอเชียนเกมส์ 2022:
บังกลาเทศ (5)
จีน (15)
จีนไทเป (18)
ฮ่องกง (18)
อินเดีย (18)
อินโดนีเซีย (12)
ญี่ปุ่น (8)
เกาหลีใต้ (18)
ปากีสถาน (11)
ฟิลิปปินส์ (12)
สิงคโปร์ (18)
ไทย (18)
แหล่งข้อมูลอื่น

| ด ค กกีฬาในเอเชียนเกมส์ 2022 (หางโจว) |
| --- | --- |
 ยิงธนู  ระบำใต้น้ำ  กรีฑา  แบดมินตัน  เบสบอล  บาสเกตบอล  วอลเลย์บอลชายหาด  มวยสากล  เบรกแดนซ์  บริดจ์  เรือแคนู  หมากรุกสากล  คริกเกต  จักรยาน  กระโดดน้ำ  เรือยาวมังกร  ขี่ม้า  อีสปอร์ต  ฟันดาบ  ฮอกกี้  ฟุตบอล  หมากล้อม  กอล์ฟ  ยิมนาสติก  แฮนด์บอล  ยูโด  ยิวยิตสู  กาบัดดี  คาราเต้  คูราช  ว่ายน้ำมาราธอน  ปัญจกีฬาสมัยใหม่  โรลเลอร์  เรือพาย  รักบี้ 7 คน  เรือใบ  เซปักตะกร้อ  ยิงปืน  ซอฟต์เทนนิส  ซอฟต์บอล  ปีนหน้าผา  สควอช  ว่ายน้ำ  เทเบิลเทนนิส  เทควันโด  เทนนิส  ไตรกีฬา  วอลเลย์บอล  โปโลน้ำ  ยกน้ำหนัก  มวยปล้ำ  วูซู  หมากรุกจีน
กานต์ เทียนแก้ว

| พันตำรวจโทกานต์ เทียนแก้วท> ช. |
| --- | --- |

สมาชิกสภาผู้แทนราษฎร แบบสัดส่วน
ดำรงตำแหน่ง 23 ธันวาคม พ.ศ. 2550 – 28 พฤศจิกายน พ.ศ. 2551
 หัวหน้าพรรคพลังประชาชน
ดำรงตำแหน่ง 30 ธันวาคม พ.ศ. 2541 – 29 มกราคม พ.ศ. 2546
หัวหน้าพรรคเงินเดือนประชาชน
ดำรงตำแหน่ง 25 ธันวาคม พ.ศ. 2556 – 18 มิถุนายน พ.ศ. 2557
 
ข้อมูลส่วนบุคคล
เกิด: 22 ตุลาคม พ.ศ. 2504 (62 ปี)
พรรคการเมือง: พลังประชาชน (2541–2551) เงินเดือนประชาชน (2556–2557)
การเข้าร่วม พรรคการเมืองอื่น: นปช.ลำปาง
ยศที่ได้รับการแต่งตั้ง
รับใช้:  ไทย
สังกัด: กรมตำรวจ
ประจำการ: พ.ศ. 2524 - พ.ศ. 2541
ยศ:  พันตำรวจโท

พันตำรวจโท กานต์  เทียนแก้ว เป็นอดีตสมาชิกสภาผู้แทนราษฎรแบบสัดส่วน เป็นอดีตผู้ก่อตั้งและหัวหน้าพรรคพลังประชาชน พรรคเงินเดือนประชาชน และเป็นแกนนำกลุ่ม นปช.ลำปาง
ประวัติ

พันตำรวจโท กานต์ เทียนแก้ว เกิดเมื่อวันที่ 22 ตุลาคม พ.ศ. 2504 สำเร็จการศึกษาระดับมัธยมศึกษา จากโรงเรียนปรินส์รอยแยลส์วิทยาลัย จังหวัดเชียงใหม่ ระดับปริญญาตรีรัฐประศาสนศาสตร์ จากโรงเรียนนายร้อยตำรวจสามพราน
การทำงาน

พันตำรวจโท กานต์ เทียนแก้ว เคยรับราชการตำรวจ ต่อมาเขาได้จัดตั้งพรรคการเมืองขึ้น มีชื่อว่า "พรรคพลังประชาชน" ในปี พ.ศ. 2541 โดยเขารับตำแหน่งหัวหน้าพรรคคนแรก ต่อมาลงสมัครรับเลือกตั้งในการเลือกตั้งผู้ว่าราชการกรุงเทพมหานคร พ.ศ. 2543 แต่ไม่ได้รับเลือกตั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครรับเลือกตั้งสมาชิกสภาผู้แทนราษฎรจังหวัดลำปาง แต่ไม่ได้รับเลือกตั้งเช่นกัน
กระทั่งในปี พ.ศ. 2550 เมื่อศาลรัฐธรรมนูญมีคำวินิจฉัยให้ยุบพรรคไทยรักไทย และสมาชิกพรรคไทยรักไทยจำนวนมากย้ายเข้ามาสังกัดพรรคพลังประชาชน ซึ่งขณะนั้นเขารับตำแหน่งประธานที่ปรึกษาพรรค จึงได้มีการปรับโครงสร้างการบริหารงานพรรค โดยเขาได้รับตำแหน่งรองหัวหน้าพรรค และลงสมัครรับเลือกตั้งสมาชิกสภาผู้แทนราษฎร แบบสัดส่วน ในนามพรรคพลังประชาชน ซึ่งเขาได้รับเลือกตั้งเป็นสมาชิกสภาผู้แทนราษฎรสมัยแรก ต่อมาในปี พ.ศ. 2551 ศาลรัฐธรรมนูญ มีคำวินิจฉัยให้ยุบพรรคพลังประชาชน และตัดสิทธิ์กรรมการบริหารพรรคเป็นเวลา 5 ปี ทำให้เขาถูกตัดสิทธิ์ทางการเมืองในครั้งนั้นด้วย
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
แหล่งข้อมูลอื่น

| ก่อนหน้า |  | กานต์ เทียนแก้ว |  | ถัดไป |
| --- | --- | --- | --- | --- |
| ก่อตั้งพรรค |  | หัวหน้าพรรคพลังประชาชน  (30 ธันวาคม พ.ศ. 2541 – 29 มกราคม พ.ศ. 2546) |  | สุภาพร เทียนแก้ว |
| ด ค กพรรคพลังประชาชน |
| --- | --- | --- |
| หัวหน้าพรรค |  กานต์ เทียนแก้ว  สุภาพร เทียนแก้ว  สมัคร สุนทรเวช  สมชาย วงศ์สวัสดิ์ (รักษาการ)  |  |
| เลขาธิการพรรค |  สุภาพร เทียนแก้ว  ปิยะรัตน์ เทียนแก้ว  สุรพงษ์ สืบวงศ์ลี  |  |
| โฆษกพรรค |  ปิยะรัตน์ เทียนแก้ว  มนัสปรียา ภูตาสืบ  กุเทพ ใสกระจ่าง  |  |
| หัวข้อที่เกี่ยวข้อง |  พรรคไทยรักไทย  บ้านเลขที่ 109  พรรคเพื่อไทย  พรรคภูมิใจไทย  |  |
การเลือกตั้งทั่วไปในกัมพูชา พ.ศ. 2509

การเลือกตั้งสมาชิกสมัชชาแห่งชาติเป็นการทั่วไปในกัมพูชา พ.ศ. 2509 จัดขึ้นในกัมพูชาเมื่อ 11 กันยายน พ.ศ. 2509 พรรคสังคม เป็นเพียงพรรคกรเมืองเดียวที่เข้าร่วม และได้รับเลือกไปทั้งหมด  82 ที่นั่ง
ผล

| พรรค | คะแนน | % | ที่นั่ง | +/- |
| --- | --- | --- | --- | --- |
| พรรคสังคม |  |  | 82 | +5 |
| ไม่ออกเสียง/บัตรเสีย |  | - | - | - |
| ทั้งหมด |  |  | 82 | +5 |
ที่มา: Nohlen et al.
การเลือกตั้งทั่วไปในกัมพูชา พ.ศ. 2524

การเลือกตั้งสมาชิกสมัชชาแห่งชาติเป็นการทั่วไปในกัมพูชา พ.ศ. 2524 เกิดขึ้นในสาธารณรัฐประชาชนกัมพูชาเมื่อ 1 พฤษภาคม พ.ศ. 2524 พรรคปฏิวัติประชาชนกัมพูชา เป็นเพียงพรรคเดียวที่ลงสมัครรับเลือกตั้ง และได้ทั้งหมด 117 ที่นั่ง ผู้มาออกเสียงคิดเป็น 89.6%.
ผล

| พรรค | คะแนน | % | ที่นั่ง |
| --- | --- | --- | --- |
| พรรคปฏิวัติประชาชนกัมพูชา |  |  | 117 |
| บัตรเสีย/ไม่ออกเสียง |  | - | - |
| ทั้งหมด | 3,209,377 |  | 117 |
Source: Nohlen et al.
กำแพงวีอาอาเนลลี

กำแพงวีอาอาเนลลี เป็นกำแพงเหล็กกล้าสูง 3 เมตร ความยาว 84 เมตร ซึ่งล้อมรอบส่วนวีอาอาเนลลีในเมืองปาโดวา ทางตอนเหนือของประเทศอิตาลี สร้างขึ้นในปี พ.ศ. 2549 และถูกทลายลงในปี พ.ศ. 2550 พื้นที่ดังกล่าวประกอบด้วยอพาร์ตเมนต์ 6 ช่วงตึกซึ่งเป็นที่อยู่อาศัยของประชากรประมาณ 1,500 คน พื้นที่ดังกล่าวเคยเต็มไปด้วยนักเรียน แต่ปัจจุบัน ผู้อยู่อาศัยส่วนใหญ่เป็นชาวแอฟริกาซึ่งแสวงหาที่ลี้ภัยในประเทศอิตาลี
สาเหตุของการสร้างกำแพงนั้นเกิดจากอัตราการเกิดอาชญากรรมที่สูงมากในพื้นที่ดังกล่าว โดยเฉพาะอย่างยิ่ง พื้นที่นี้ยังเป็นสถานที่การจลาจลระหว่างแก๊งซึ่งประกอบด้วยผู้อพยพจากไนจีเรียและโมร็อกโก เช่นเดียวกับเป็นที่ที่มีความโด่งดังในเรื่องธุรกิจยาเสพติด การสร้างกำแพง ประกอบด้วยจุดตรวจ เสร็จสิ้นภายในสองวัน มีคนบางกลุ่มไม่เห็นด้วยและเรียกกำแพงนี้ว่า กำแพงเบอร์ลินของปาโดวา กำแพงดังกล่าวถูกทลายลงระหว่างเดือนกันยายนและตุลาคม พ.ศ. 2550 หลังจากประชากรในพื้นที่ได้รับการอพยพและให้การรับประกันแก่ประชากรในพื้นที่ดังกล่าวในด้านการย้ายถิ่นฐานอย่างเป็นธรรม
กำแพงเก้าชั้น

| กำแพงเก้าชั้น |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Celastrales
วงศ์:: Celastraceae
สกุล:: Salacia
สปีชีส์:: S.  verrucosa
ชื่อทวินาม
Salacia verrucosa 

กำแพงเก้าชั้น ชื่อวิทยาศาสตร์: Salacia verrucosa เป็นพืชในวงศ์ Celastraceae ชื่ออื่น ๆ ตากวง(นครพนม) ตากวาง กระดอเย็น(เกาะช้าง)เป็นไม้เถา หรือไม้พุ่มรอเลื้อย เปลือกลำต้นเรียบสีเทานวล ผิวสีน้ำตาลมีกระด่างขาว เนื้อไม้สีชมพู มีวงปีสีแดงเข้ม ค่อนข้างถี่ จำนวนหลายชั้นเห็นชัดเจน มียางสีแดง
กำแพงเก้าชั้นเป็นพืชสมุนไพร เนื้อไม้ บำรุงโลหิต แก้โลหิตจาง แก้โลหิตและน้ำเหลืองพิการ บำรุงตับไต แก้ระดูขาว แก้กระษัยไตพิการ แก้ปวดหลังปวดเอว ตำรับยาแก้ปวดเมื่อย คลายเส้นเอ็น ใช้ลำต้นผสมกับยาอื่น (ใช้เป็นยาระบาย  ขับปัสสาวะ ทางจังหวัดนครราชสีมา ใช้ลำต้น ต้มน้ำดื่ม ช่วยขับลม
การ์ด

การ์ด อาจหมายถึง
ไพ่ อุปกรณ์การเล่นเกมชนิดหนึ่ง
พอยท์การ์ด - เป็นผู้เล่นตำแหน่งหนึ่งในบาสเกตบอล มักเป็นผู้เล่นที่มีรูปร่างเล็กที่สุดในทีม
ชู้ตติ้งการ์ด - เป็นหนึ่งในตำแหน่งผู้เล่นในทีมบาสเกตบอล มักจะตัวเตี้ยกว่า ผอมกว่า และเร็วกว่าฟอร์เวิร์ด
การ์ด (บาสเกตบอล) ตำแหน่งผู้เล่นในบาสเกตบอล แยกเป็น พอยท์การ์ด (point guard) และ ชู้ตติ้งการ์ด(shooting guard)
การ์ด (อเมริกันฟุตบอล) ตำแหน่งผู้เล่นในอเมริกันฟุตบอล ในแนววางลูกของทีมบุก (offensive line)
อุปกรณ์ป้องกัน เวลาชกมวย
เจ้าหน้าที่รักษาความปลอดภัย (รปภ.)
นามบัตร หรือบิซิเนสการ์ด คือการ์ดที่เก็บข้อมูลส่วนตัวในเชิงธุรกิจ ใช้สำหรับแลกเปลี่ยนในการติดต่อธุรกิจ
บัตรเครดิต หรือบัตรสินเชื่อ บัตรพลาสติกที่ใช้สำหรับซื้อของหรือบริการผ่านทางเครดิต
ส.ค.ส. การ์ดที่ส่งเนื่องในวาระสำคัญต่าง ๆ
บัตรสมาชิก บัตรหรือการ์ดที่แสดงถึงการเป็นส่วนหนึ่งของธุรกิจหรือกลุ่มสังคมนั้น
โปสการ์ด การ์ดที่ใช้ส่งข้อความผ่านทางไปรษณีย์โดยไม่ใส่ซองจดหมาย
สมาร์ทการ์ด การ์ดที่ใช้เก็บข้อมูลอิเล็กทรอนิกส์ผ่านทางคอมพิวเตอร์ชิป
เทรดดิงการ์ด การ์ดสำหรับสะสมสำหรับ การ์ตูนหรือกีฬาต่าง ๆ
การ์ดต่อสู้ หรือการ์ดพลัง เป็นการ์ดที่ใช้เล่นในเกมชนิดหนึ่ง
อี-การ์ด รูปแบบการส่งโปสการ์ดหรือ ส.ค.ส. ผ่านทางอินเทอร์เน็ต
โคลว์การ์ด การ์ดเวทมนตร์จากเรื่องซากุระ มือปราบไพ่ทาโรต์
การ์ เป็นชื่อจังหวัดหนึ่งในแคว้นล็องก์ด็อก-รูซียง ทางตอนใต้ของประเทศฝรั่งเศส
การ์ด (ป้องกัน)
บอดีการ์ด
การเลือกตั้งทั่วไปในกัมพูชา พ.ศ. 2515

การเลือกตั้งสมาชิกสมัชชาแห่งชาติเป็นการทั่วไปในกัมพูชา พ.ศ. 2515 เกิดขึ้นในเดือนกันยายน พ.ศ. 2515 ซึ่งเป็นการเลือกตั้งครั้งแรกหลังรัฐประหาร พ.ศ. 2513 การเลือกตั้งสมาชิกสมัชชาแห่งชาติเกิดขึ้นเมื่อ 3 กันยายนซึ่งมีผู้สมัครจาก พรรคสาธารณรัฐสังคมนิยม และ กรมประชาชน (แม้ว่ามีเพียง 10 คน) โดยมีพรรคการเมืองที่คว่ำบาตรการเลือกตั้งคือพรรคสาธารณรัฐ และ พรรคประชาธิปไตย พรรคสาธารณรัฐสังคมนิยมชนะการเลือกตั้ง การเลือกตั้งสมาชิกสภาสูงเกิดขึ้นเมื่อ 17 กันยายน พรรคสาธารณรัฐสังคมนิยมได้ไปทั้งหมด
ผล > สมัชชาแห่งชาติ

| พรรค | คะแนน | % | ที่นั่ง |
| --- | --- | --- | --- |
| พรรคสาธารณรัฐสังคมนิยม | 1,304,207 | 99.1 | 126 |
| กรมประชาชน | 12,854 | 0.9 | 0 |
| บัตรเสีย/ไม่ออกเสียง | 8,498 | - | - |
| ทั้งหมด | 1,325,559 | 100 | 126 |
ที่มา: IPU
ผล > สภาสูง

| พรรค | คะแนน | % | ที่นั่ง |
| --- | --- | --- | --- |
| พรรคสาธารณรัฐสังคมนิยม | 989,196 | 95.71 | 32 |
| กรมประชาชน | 43,171 | 4.29 | 0 |
| ตัวแทนกองทัพ | - | - | 8 |
| บัตรเสีย/ไม่ออกเสียง |  | - | - |
| ทั้งหมด | 1,032,367 | 100 | 40 |
ที่มา: IPU
การเลือกตั้งทั่วไปในกัมพูชา พ.ศ. 2541

การเลือกตั้งทั่วไป เกิดขึ้นในประเทศกัมพูชา เมื่อวันที่ 26 กรกฎาคม พ.ศ. 2541 ผลการเลือกตั้งปรากฏว่าเป็น พรรคประชาชนกัมพูชา,ของฮุน เซน ได้รับการดำรงตำแหน่งเป็นนายกรัฐมนตรีด้วยคะแนนเสียง 64 ที่นั่ง จาก 122 ที่นั่ง
ผลการเลือกตั้ง

| พรรค | คะแนน | % | ที่นั่ง | +/- |
| --- | --- | --- | --- | --- |
| พรรคประชาชนกัมพูชา | 2,030,790 | 41.4 | 64 | +13 |
| พรรคฟุนซินเปก | 1,554,405 | 31.7 | 43 | -15 |
| พรรคสมรังสี | 699,665 | 14.3 | 15 | ใหม่ |
| พรรคประชาธิปไตย (กัมพูชา) | 90,000 | 1.8 | 0 | ใหม่ |
| พรรคกัมพูชายั่งยืน | 71,093 | 1.4 | 0 | ใหม่ |
| พรรคประชาธิปัตย์เสรีนิยมแห่งชาติ | 46,424 | 0.9 | 0 | ใหม่ |
| พรรคเสรีประชาธิปไตยชาวพุทธ | 45,849 | 0.9 | 0 | -10 |
| พรรครักชาติ | 37,308 | 0.8 | 0 | ใหม่ |
| พรรคพุทธเสรีนิยม | 32,959 | 0.7 | 0 | ใหม่ |
| พรรคเขมรนครวัด | 26,482 | 0.5 | 0 | ใหม่ |
| พรรคประชาชนกัมพูชา | 23,713 | 0.5 | 0 | ใหม่ |
| พรรคเอกภาพกัมพูชา | 19,232 | 0.4 | 0 | ใหม่ |
| พรรครีพับลิกัน | 14,869 | 0.3 | 0 | 0 |
| พรรคประชาธิปัตย์เสรีนิยม | 14,088 | 0.3 | 0 | 0 |
| พรรครีพับลิกันพัฒนา | 13,780 | 0.3 | 0 | 0 |
| Rally for National Solidarity | 13,038 | 0.3 | 0 | 0 |
| พรรคชาติสามัคคี | 11,089 | 0.2 | 0 | ใหม่ |
| พรรคฟื้นฟูชาติ | 10,451 | 0.2 | 0 | ใหม่ |
| พรรคเสรีภาพ | 10,027 | 0.2 | 0 | ใหม่ |
| พรรคอิสรภาพเขมร | 8,395 | 0.2 | 0 | -1 |
| พรรคประชาธิปไตยอิสระ | 3,938 | 0.1 | 0 | 0 |
| พรรคมัชฌิมาธิปไตยของกัมพูชา | 3,869 | 0.1 | 0 | 0 |
| พรรครีพับลิฟรี | 1,654 | 0.0 | 0 | 0 |
| พรรคอื่นๆ | 119,372 | 2.4 | 0 | - |
| บัตรเสีย/ไม่ประสงค์ลงคะแนน | 155,189 | - | - | - |
| ผลรวม | 5,057,679 | 100 | 122 | +2 |
ที่มา: Nohlen et al.
กานต์ชนิต ซำมะกุล

| กานต์ชนิตา ซำมะกุล |
| --- | --- |
เกิด: 5 มิถุนายน พ.ศ. 2524 (43 ปี) กานต์ชนิตา ซำมะกุล
อาชีพ: นักแสดง, นางแบบ
ผลงานเด่น: นางเอก เรื่อง จ.เจี๊ยวจ๊าว ปี พ.ศ. 2546
กานต์ชนิต ซำมะกุล หรือ กานต์ชนิตา ซำมะกุล (ชื่อเล่น: พริก) เกิดเมื่อวันที่ 5 มิถุนายน พ.ศ. 2524 ที่กรุงเทพมหานคร จบการศึกษาระดับปริญญาตรี เอกการแสดงและการละคร จากคณะศิลปกรรมศาสตร์ มหาวิทยาลัยศรีนครินทรวิโรฒ เข้าสู่วงการบันเทิงด้วยการถ่ายแบบ ถ่ายโฆษณาในแบบเซ็กซี่ วาบหวิว ก่อนที่จะมีผลงานการแสดงละครโทรทัศน์ในบทตัวประกอบ อาทิ หน้าต่างบานแรก ทางไอทีวี (พ.ศ. 2544), บ่วงรัก ทางช่อง 5, บ้านสีขาวกับดาวดวงเดิม ทางช่องเดียวกัน, โลกสองใบของนายเดียว ทางช่อง 7 เป็นต้น ก่อนจะมารับบทนำในภาพยนตร์เรื่อง จ.เจี๊ยวจ๊าว ในปี พ.ศ. 2546
ต่อมาเธอมีข่าวคราวอยู่บ่อยครั้งว่ามีวิดีโอคลิปหรือภาพถ่ายในแบบวาบหวิวที่ดูเหมือนเจตนาหลุดออกมาแพร่ตามอินเทอร์เน็ต จึงทำให้เป็นที่รู้จักดียิ่งขึ้น
ในการชุมนุมของพันธมิตรประชาชนเพื่อประชาธิปไตย พ.ศ. 2551 กานต์ชนิตา เข้าร่วมชุมนุมด้วย โดยทำหน้าที่อาสาสมัครพยาบาลแจกยาและพยาบาลผุ้ชุมนุมที่เจ็บป่วย และอาสารวบรวมเงินบริจาคเพื่อช่วยในการชุมนุม ด้วยการขายประกาศนียบัตรมหาวิทยาลัยราชดำเนินที่ทางเจ้าตัวและกลุ่มเพื่อน ๆ ได้ร่วมกันทำขึ้นมา พร้อมกับประกาศว่าเลิกถ่ายแบบในลักษณะนี้อีกแล้ว เพราะต้องการให้เกียรติกับทางกลุ่มพันธมิตรฯ
ต่อมาได้เป็นพิธีกรรายการโทรทัศน์อยู่ทางช่องเถ้าแก่ ในเครือข่ายของ ASTV ปัจจุบันเป็นพิธีกรรายการเปลี่ยนก่อนป่วย รู้ไว้ไกลโรค ทางช่อง News 1 (ASTV เดิม)
ผลงาน > ละครโทรทัศน์

หน้าต่างบานแรก
บ่วงรัก
บ้านสีขาวกับดาวดวงเดิม
โลกสองใบของนายเดียว
สิงห์มอเตอร์ไซค์กับยายตัวแสบ
ผลงาน > ละครชุด

เซน สื่อรักสื่อวิญญาณ ตอนที่ 45 ผมจะกลับมา
ผลงาน > ภาพยนตร์

จ เจี๊ยว จ๊าว (พ.ศ. 2546)
ผลงาน > มิวสิควีดีโอ

เพลง สูญญากาศ ของ แอมมารี่
เพลง ไปจบกับเขาก่อน ของ คอมมอน เซนส์
กานลู่

ศักราชของง่อก๊ก
บทความนี้เกี่ยวกับกานลู่ที่เป็นชื่อศักราชของรัฐง่อก๊ก สำหรับกานลู่ที่เป็นชื่อศักราชของรัฐวุยก๊ก ดูที่ กำลอ สำหรับกานลู่ที่เป็นชื่อวัด ดูที่ วัดกานลู่
กานลู่  (จีน: 甘露; พินอิน: Gānlù) เป็นเป็นชื่อศักราชลำดับที่ 2 ในรัชสมัยของจักรพรรดิซุนโฮ (อู๋มั่วตี้) แห่งง่อก๊กในยุคสามก๊กของจีน ชื่อศักราชกานลู่ใช้ตั้งแต่ในปี ค.ศ. 265 ถึง ค.ศ. 266 รวมเวลา 2 ปี
ในเดือน 8 ของศักราชกานลู่ปีที่ 2 (ค.ศ. 266) เปลี่ยนชื่อศักราชเป็นเป๋าติ่งปีที่ 1
จดหมายเหตุสามก๊ก ภาคพงศาวดารง่อก๊ก เล่มที่ 3 ระบุว่า "ฤดูร้อน เดือน 4 ในกังเหลง (蒋陵 เจียงหลิง) กล่าวกันว่ามีน้ำค้างหวาน (甘露 กานลู่) ตก จึงเปลี่ยนชื่อศักราชและให้นิรโทษกรรมครั้งใหญ่"
การเปลี่ยนชื่อศักราช

ศักราชยฺเหวียนซิงปีที่ 2 (ค.ศ. 265) —— เดือน 4 เปลี่ยนชื่อศักราชเป็นกานลู่ปีที่ 1
ศักราชกานลู่ปีที่ 2 (ค.ศ. 266) —— เดือน 8  เปลี่ยนชื่อศักราชเป็นเป๋าติ่งปีที่ 1
ตารางเทียบศักราช

| กานลู่ | 1 | 2 |
| --- | --- | --- |
| ค.ศ. | 265 | 266 |
| วุยก๊ก | เสียนซี 2 | รัฐล่มสลาย |
| ราชวงศ์จิ้นตะวันตก | ไท่ฉื่อ 1 | ไท่ฉื่อ 2 |